Държавен вестник, бр. 67, 2010 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  67
5. Изисквания към материалната база
5.1. Учебeн кабинет
Учебните кабинети трябва да имат: работно 
място за всеки обучаван (работна маса и стол), 
работно място на обучаващия (работна маса и 
стол), учебна дъска, шкафове, екрани и стойки за 
окачване на табла, дъска за писане, други сред­
ства за обучение и дидактическа техника; учебни 
помагала – демонстрационни макети и модели, 
реални образци, онагледяващи табла, учебни ви­
деофилми, мултимедийна техника – компютри, 
проектори и съответните програмни продукти 
за онагледяване.
Компютърният кабинет трябва да включва по 
един персонален компютър на всеки обучаван с 
необходимия хардуер и софтуер, свързан в мрежа, 
принтер, плотер, скенер и достъп до интернет. 
5.2. Учебна работилница 
Необходимо е учебните работилници да бъдат 
оборудвани с машини и инструменти, както и 
със съответни помагала съобразно изучаваната 
професия и специалности. Трябва да осигуряват 
работни места за всички обучавани, както и 
едно работно място за обучаващия. Преди да 
бъдат допуснати в работилниците, обучаваните 
преминават задължителен инструктаж по здра­
вословни и безопасни условия на труд.
За правилното и безопасно протичане на 
учебно-производствения процес е необходимо да 
се обезпечи: индивидуален шкаф с инструменти 
за всеки обучаван, работно място за разполагане 
на инструменти и извършване на съответната 
дейност, цялостен комплект техническа доку­
ментация, необходими битови помещения (съ­
блекалня за момчета и отделно за момичета), 
складови помещения.
Работилницата трябва да бъде оборудвана със 
следните инструменти: нивелир, отвес, метър, 
ролетка, либела, лата, шаблон, кирка, лопата, 
трион, тесла, чук, клещи комбинирани, ножовка 
за профилно рязане, приспособления за ръчно 
изправяне на армировка, машини за ръчно 
огъване на армировка, специални клещи, ръчна 
или механизирана преса за рязане на стомана, 
бъркалка ръчна или универсална, мистрия, 
мастар, винтонарезна машина за цолова резба, 
менгеме, водопроводен ключ, чапа, подбивка, 
калибър, гребло и др.
6. Изисквания към обучаващите 
Професионалната подготовка по професията 
„Строителен техник“ се извършва от лица с обра­
зователно-квалификационна степен „магистър“, 
„бакалавър“ по специалности от професионално 
направление „Архитектура, строителство и гео­
дезия“ от област на висше образование „Техни­
чески науки“ от Класификатора на областите на 
висше образование и професионалните направ­
ления (ДВ, бр. 64 от 2002 г.) и съответстващи на 
учебните предмети (модули) от задължителната 
професионална подготовка.
5722
НАРЕДБА № 34
от 1 юли 2010 г.
за придобиване на квалификация по профе­
сията „Работник по транспортна техника“
Раздел I
Общи положения
Чл. 1. С тази наредба се определя Държавното 
образователно изискване (ДОИ) за придоби­
ването на квалификация по професията 525120 
„Работник по транспортна техника“ от област 
на образование „Техника“ и професионално 
направление 525 „Моторни превозни средства, 
кораби и въздухоплавателни средства“ съгласно 
Списъка на професиите за професионално об­
разование и обучение по чл. 6, ал. 1 от Закона 
за професионалното образование и обучение.
Чл. 2. Държавното образователно изис­
кване за придобиването на квалификация по 
професията 525120 „Работник по транспортна 
техника“ съгласно приложението определя 
изискванията за придобиването на първа степен 
на професионална квалификация за специал­
ностите 5251201 „Автобояджийство“ и 5251202 
„Автотенекеджийство“.
Чл. 3. Въз основа на ДОИ по чл. 1 и рам­
ковите програми по чл. 10, ал. 3, т. 3 от Закона 
за професионалното образование и обучение се 
разработват учебен план и учебни програми за 
обучението по специалностите по чл. 2.
Раздел II
Съдържание на Държавното образователно 
изискване
Чл. 4. (1) С ДОИ по чл. 1 се определят 
професионалните компетенции в края на 
обучението по професията, които гарантират 
на обучаемия възможност за упражняване на 
професията  525120 „Работник по транспортна 
техника“.
 (2) Държавното образователно изискване за 
придобиването на квалификация по професията 
„Работник по транспортна техника“ определя 
общата, отрасловата и специфичната задължи­
телна професионална подготовка за професията, 
както и  избираемата подготовка. 
(3) Съдържанието на всеки вид задължителна 
професионална подготовка по ал. 2 включва:
1. необходимите професионални компетен­
ции (знания, умения и професионално-лично­
стни качества); 
2. тематичните области, от които се формира 
съдържанието на учебните предмети/модули.
Чл. 5. С ДОИ по чл. 1 се определят и вхо­
дящото минимално образователно равнище, 
описанието на професията, целите на обуче­
нието, резултатите от ученето, изискванията 
към материалната база и изискванията към 
обучаващите.